આણંદ જિલ્લા કોંગ્રેસ પ્રમુખ અને ધારાસભ્ય કાંતિભાઇ સોઢા પરમારે જણાવ્યું હતું કે ભાજપના શાસન દરમિયાન કેન્દ્ર અને જુદી જુદી રાજય સરકારો દ્વારા અપનાવવામાં આવેલી નીતિને કારણે અનેક રાજયોમાં સામાજિક સમરસતા સામે ગંભીર સવાલો ઊભા થયા છે. ત્યારે દેશમાં સદભાવના અને કોમી એકતા જળવાઇ રહે તે માટે દરેક જિલ્લા મથકે ધરણાં કાર્યક્રમ યોજવામાં આવ્યો છે.જેના ભાગરૂપે આણંદ ખાતે અમૂલ ડેરી રોડ પર સરદાર પટેલની પ્રતિમા પાસે કોંગ્રેસ દ્વારા ધરણાં કરવામાં આવશે .જેમાં આણંદ જિલ્લાના તમામ ધારાસભ્યો અને કોંગ્રેસ કાર્યકરો ઉપસ્થિત રહેશે તેમ જણાવ્યું હતું.